کۆنووس
کۆنووس () بە نووسراوەیەک دەوترێت کە دانوستان و پەسەندکراوەکانی کۆبوونەوە فەرمییەکانی تێدایە و لە خۆ دەگرێتە بەر. 

کۆنووس بە شێوەیەکی ئاسایی کات و شوێنی کۆبوونەوەکە و ئامادەبوان و ئامادەنەبووان و بڕیار و دانوستانەکانی کۆبوونەوەکە دەگرێتەوە.

دروستکردن 
لەوانەیە لە کاتی کۆبوونەوەکەدا لە لایەن چاپکەرێک یان پەیامنێرێکی دادگا چەند کۆنووسێک دروست بکرێت، کە تێبینی کورت بەکاربێنێت و دواتر کۆنووسەکان ئامادە بکات و بۆ بەشداربووان دەری بکات. 
ھەر وەھا، کۆبوونەوە دەتوانێت دەنگیی تۆمار کراو یان ڤیدیۆی تۆمار کراو بێت. سکرتێرێکی دیاریکراو یان گروپێکی نافەرمیی دەتوانێ تێبینی وەربگرێت و کۆنووسەکەی دواتر ئامادە بکات. 

زۆربەی دەزگا حکومییەکان لە چەند نەرمامێری تایبەت بە نووسینی کۆنووس کەڵک وەر دەگرن بۆ تۆمارکردنی دانوستان و پەسەندکراوەکان و دواتر ھەموو کۆنووسەکان لە کاتی ڕاستەقینەدا ئامادە دەکەن.

مەبەست 
کۆنووسەکان تۆماری نووسراوی فەرمیی کۆبوونەوەکانی ڕێکخراوێک یان گروپێکن. لەسەر بنەمای یاساکانی ڕێکخستنی ڕۆبێرت (RONR)، کۆنووسەکان دەبێت بە شێوەیەکی سەرەکیی تۆماری ئەو شتانەی کە لە کۆبوونەوەکەدا ئەنجام دراوە و پەسەند کراوە بێت، نەک ئەوەی کە ئەندامەکان وتویانە.
رێکخراوەکان لەوانەیە یاساکانی خۆیان ھەبێت سەبارەت بە ناوەڕۆکی کۆنووسەکان.

شێوازی نووسین 
شێوەی نووسینی کۆنووسەکان دەتوانێ جیاواز بێت بەپێی پێوانەکان کە دامەزراوە لەلایەن ھەر ڕێکخراوەیەک، ھەرچەندە ڕێنماییی گشتیی ھەیە. یاساکانی ڕێکخستنی ڕۆبێرت(RONR)کۆمەڵێک نموونەی کۆنووسی تێدایە.

مۆدێلی 5W-H دەتوانرێت بەکار بھێنرێت بۆ نووسینی بڕیارەکان و پەسەندکردنەکانی کۆبوونەوەکان لە کۆنووسەکان بە وردی. پێنج پرسیاری بنەڕەتی بریتین لە:
 وەسفی ورد دەربارەی چی بوونی بابەتی بڕیارەکە (چی)(What)
 ھۆکارەکان و پێویستییەکانی بڕیارەکە (بۆچی)(Why)
 وەسفکردنی جێگەی جێبەجێکردنی بڕیارەکە (لە کوێ)(Where)
 ئاماژەدان بە کات و وادەی دیاریکراو بۆ بڕیارەکە (کەی) (When)
 ئاماژەدان بەبەرپرسی جێبەجێکردنی بڕیارەکە (کێ)(Who)
 ئاماژە بەوردەکاری پرۆسەی ھێنانەدی بڕیارەکە (چۆن)(How)

سەرچاوەکان 

تۆمارە گشتییەکان
کۆبوونەوەکان
پرۆسەی پەرلەمان